La schibetta dal mais
SOUNDTRACK DA UNDERWORLD

Da Patrick Capaul

Puspè ina gia in film per in per pacs fantasy- e gruselfans pubertars: UNDERWORLD! Segir insatge per mintga matrix- e blade-fan - in film uschè schrottig che graf Vlad Dracula rotescha en sia fossa... . Na betg che quest fatg - scheiss film/super musica - fiss insatge nov; qua datti varsaquants exempels: Judgement Night, Last Action Hero, Kill Bill... . Pertge è quai uschè? Betg idea, ed i n'emporta era nagut! Cumprar il soundtrack perquai ch'il film ha plaschì, quai è ok. Dentant ir a kino perquai ch'il soundtrack persvada? Never! Oravant tut na betg el cas da UNDERWORLD... .
Ed uschè miserabels - dil tuttafatg per las vulps - ch'il film UNDERWORLD è, exact uschè gaila è la musica tar quest film!
Suenter ditg puspè ina gia in soundtrack ch'è dapli che be musica per in film; oravant tut per fans dils tuns in pau pli dirs.
Projects da las pli differentas grondezzas da la scena èn s'entupads: ina maschaida tranter tuns mistics e ramurs industrialas. La musica dil film UNDERWORLD vegn da collavuraziuns sin pli aut nivel: David Bowie cun John Frusciante dils Chilli Peppers, Sarah Bettens - chantadura da K's choice - tar sound da Danny Lohner da Nine Inch Nails, Richard Patrick da Filter cul anteriur ghitarrist da Limp Bizkit, Wes Borland - ils megliers dils megliers èn s'entupads en il studio per producir hammersound per in scheissfilm...
Qua datti il chantadur da Tool, Keenan, en in duet culla actura Milla Jovovich, fragil e malsaun en la medema chanzun - ex-schef da Helmet, Page Hamilton, cun quella chanzun da HeImet che mintga fan spetga dapli onns - e sper tut las novitads musicalas, porscha quest soundtrack anc versiuns in pau pli spezialas da dus classics da A Perfect Circle.
Per mintga fan da tuns alternativs, industrials simplamain in must..., sco era per mintga fan da films miserabels!